Treurgrond | Bioskoop
Met: Steve Hofmeyr, Erica Wessels, Jana Strydom, Richard Lukunku, Bhokie Pholo, Shaleen Surtie-Richards, Andre Frauenstein, Barbara-Marie Immelman EN Graeme Kriega
Die feit dat Treurgrond die eerste Suid-Afrikaanse rolprent is wat plaasmoorde aanspreek, en dat die regie behartig word deur Darrell Roodt, bekend vir onvergeetlike werk soos Sarafina!, Cry, the Beloved Country en Little One, is insiggewend en indrukwekkend.
Barbara-Marie Immelman as Christa van Staden (Lukas se skoonsuster) en André Frauenstain as André, Lukas se ‘kleinboet’, pak hul rolle met passie aan en hul spel in veral die openingstoneel, verdien erkenning.
Darrell Roodt gaan nie katvoet te werk met die uitbeelding van die moorde op die skerm nie, en ontwyk nie die waarheid omdat dit ‘ongemaklik’ is nie. Deur sy lens sien ons hoe boere, hul vrouens, kinders en soms plaaswerkers op onverstaanbare maniere bloedstollend vermoor word.
Hy erken self dat die fliek ‘n “hot potato” is en dat Hofmeyr in die rolverdeling as regse propoganda beskou kan word, maar beklemtoon dat Treurgrond meer kompleks is as ‘n oppervlakkige beskouing bloot omdat Hofmeyr daarin verskyn.